Document ID: 31997D0299

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Απριλίου 1997 για την κατάρτιση καταλόγων των επιχειρήσεων της Δημοκρατίας της Τσεχίας από τις οποίες τα κράτη μέλη επιτρέπουν τις εισαγωγές ορισμένων προϊόντων ζωικής προέλευσης (Κείμενο που παρουσιάζει ενδιαφέρον για τον ΕΟΧ) (97/299/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 1,
Εκτιμώντας:
ότι συνάπτεται κτηνιατρικό και φυτοϋγειονομικό πρωτόκολλο στην Ευρωπαϊκή Συμφωνία, αφενός μεταξύ των Ευρωπαϊκών Κοινοτήτων και των κρατών μελών τους και, αφετέρου, της Δημοκρατίας της Τσεχίας (3) 7
ότι η αξιολόγηση των κτηνιατρικών υπηρεσιών της Δημοκρατίας της Τσεχίας είναι θετική 7
ότι η Επιτροπή έχει λάβει από τη Δημοκρατία της Τσεχίας καταλόγους των επιχειρήσεων με εγγυήσεις ότι πληρούν απόλυτα τις ανάλογες απαιτήσεις υγιεινής της Κοινότητας και ότι, σε περίπτωση που κάποια επιχείρηση πάψει να ικανοποιεί τις ανωτέρω απαιτήσεις, οι δραστηριότητες εξαγωγών της προς την Ευρωπαϊκή Κοινότητα θα ανασταλούν 7
ότι μπορούν, επομένως, να καταρτιστούν προσωρινοί κατάλογοι των επιχειρήσεων της Δημοκρατίας της Τσεχίας που παράγουν ορισμένα προϊόντα ζωικής προέλευσης 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις σχετικές εισαγωγές από τις επιχειρήσεις της Δημοκρατίας της Τσεχίας που εμφαίνονται στο παράρτημα, από την ημέρα εφαρμογής των πιστοποιητικών της Ευρωπαϊκής Κοινότητας για το αντίστοιχο προϊόν.
2. Οι εισαγωγές από τις επιχειρήσεις που εμφαίνονται στο παράρτημα εξακολουθούν να υπόκεινται στις κείμενες στον κτηνιατρικό τομέα κοινοτικές διατάξεις.
Άρθρο 2
Η παρούσα απόφαση εφαρμόζεται από τη 15η ημέρα μετά την κοινοποίησή της προς τα κράτη μέλη.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 24 Απριλίου 1997.

Labels: 17
0
3
6
18